钦定古今图书集成/历象汇编/岁功典/第066卷 > 七夕立秋二首 吴懋谦
## 钦定古今图书集成/历象汇编/岁功典/第066卷 > 七夕立秋二首 吴懋谦

银河脉脉女牛通，竹影凉生枕簟风。情是隔年留缱
绻，秋从今日落梧桐。《关城》吹角三更外，瓜果惊心万
里中。佳节异乡逢两度，倚楼遥望岭云空。

仙槎渺渺渡河滨，孤客虔中倍怆神。星汉清深秋色
早，天街寂历珮声新。殊方白雁愁边鸟，故国红楼梦
里人。一叶乍凉时序爽，旅怀无那独逡巡。